Държавен вестник, бр. 13, 2013 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  13
Приложение № 12
Изисквания за сключване на договор с лечебни заведения за болнична помощ с клиники/отделения по 
психични заболявания и в центрове за психично здраве
Комплексното диспансерно (амбулаторно) наблюдение на пациенти с психични заболявания по приложение 
№ 8а ”Комплексно диспансерно (амбулаторно) наблюдение при деца с кожно-венерически и психиатрични 
заболявания“ и приложение № 9а ”Комплексно диспансерно (амбулаторно) наблюдение при пациенти над 
18 години с кожно-венерически и психиатрични заболявания“ на Наредба № 40 от 2004 г., (обн., ДВ, бр.112 
от 2004 г., изм. и доп., бр. 99 и бр.100 от 2012 г.), се осъществява за заболяванията по приложения № 6 и 7 
на Наредба № 39 от 2004 г. 
Комплексното диспансерно (амбулаторно) наблюдение се отчита с амбулаторен лист за комплексно 
диспансерно наблюдение, който става неразделна част от здравно (медицинското )досие на пациента.
І. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ ЗА 
ОСЪЩЕСТВЯВАНЕТО НА КОМПЛЕКСНО ДИСПАНСЕРНО (АМБУЛАТОРНО)  НАБЛЮДЕНИЕ НА 
ДЕЦА С ПСИХИЧНИ ЗАБОЛЯВАНИЯ ОТ 0 ДО 18 ГОДИНИ.
1. ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ В ЛЕЧЕБНОТО 
ЗАВЕДЕНИЕ
Комплексното диспансерно (амбулаторно) наблюдение на деца с психични заболявания от 0 до 18 години се 
извършва от лечебни заведения за болнична помощ с клиники/отделения по психиатрични заболявания или 
центрове за психично здраве, съгласно медицински стандарт ”Психиатрия”.
Таблица № 1
Задължително звено/медицинска апаратура
1.	Диагностично-консултативен блок в лечебното заведение за болнична помощ с клиника/отделение по 
детска психиатрия или 
диагностично-консултативен блок в лечебното заведение за болнична помощ с клиника/отделение по 
психиатрия, съгласно медицински стандарт ”Психиатрия”;
или
2. Център за психично здраве, съгласно медицински стандарт ”Психиатрия”. 
3. Клинична лаборатория, съгласно медицински стандарт „Клинична лаборатория“.
4. Оборудване и медицинска техника за извършване на електроенцефалография (ЕЕГ), съгласно 
медицински стандарт „Нервни болести“.
2. ЗВЕНА, МЕДИЦИНСКА АПАРАТУРА И ОБОРУДВАНЕ ПО Т.1, ЗА КОИТО СЕ ДОПУСКА 
ДОГОВОР С ДРУГО ЛЕЧЕБНО ЗАВЕДЕНИЕ, СКЛЮЧИЛО ДОГОВОР С НЗОК.
Лечебното заведение за болнична помощ/центърът за психично здраве може да осигури чрез договор с 
друго лечебно заведение на територията на населеното място, което отговаря на изискванията за апаратура, 
оборудване и специалисти за осъществяване на дейностите по комплексното диспансерно (амбулаторно) 
наблюдение на пациентите с психични заболявания и има договор с НЗОК, съгласно таблица № 2:
Таблица № 2
Звено /медицинска апаратура
1.	Клинична лаборатория, съгласно медицински стандарт „Клинична лаборатория“.
2. Оборудване и медицинска техника за извършване на електроенцефалография (ЕЕГ), съгласно 
медицински стандарт „Нервни болести“.
3. НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА АЛГОРИТЪМА НА КОМПЛЕКСНОТО 
ДИСПАНСЕРНО (АМБУЛАТОРНО) НАБЛЮДЕНИЕ НА ДЕЦА  С ПСИХИЧНИ ЗАБОЛЯВАНИЯ ОТ 0 
ДО 18 ГОДИНИ.
Необходимите специалисти за осъществяване на комплексното диспансерно (амбулаторно) наблюдение на 
деца от 0 до 18 години са съгласно приложение № 8а ”Комплексно диспансерно (амбулаторно) наблюдение 
при деца с кожно-венерически и психиатрични заболявания“ на Наредба № 40 от 2004 г., (обн., ДВ, бр.112 от 
2004 г., изм. и доп., бр. 99 и бр.100 от 2012 г.
3.1. Необходими лекари - специалисти на основен трудов договор: 
- лекар специалист по ”Детска психиатрия” или “Психиатрия”.
3.2. Необходими лекари – специалисти по договор:
- лекар специалист по “Клинична лаборатория”;
- лекар специалист по “Нервни болести”/“Детска неврология” с придобита квалификация за извършване 
на ЕЕГ, съгласно Наредба № 34 от 2006 г. на МЗ – удостоверение или свидетелство.